
ENERGEETIKA- JA KESKKONNAMINISTER
MÄÄRUS


Tallinn 								……………… nr……

Keskkonnaministri määruste muutmine seoses keskmise võimsusega põletusseadmete käitajatele registreerimise tingimuste loomisega

Määrus kehtestatakse atmosfääriõhu kaitse seaduse § 79 lõike 3, § 80 lõike 2, § 82 lõike 3, § 105 lõike 3 ja § 127 lõike 2 ning keskkonnatasude seaduse § 333 lõike 3 alusel.

§ 1. Keskkonnaministri 5. novembri 2017. a määruse nr 44 „Väljaspool tööstusheite seaduse reguleerimisala olevatest põletusseadmetest väljutatavate saasteainete heite piirväärtused, saasteainete heite seirenõuded ja heite piirväärtuste järgimise kriteeriumid“ muutmine

[bookmark: _Hlk202510166]Keskkonnaministri 5. novembri 2017. a määruses nr 44 „Väljaspool tööstusheite seaduse reguleerimisala olevatest põletusseadmetest väljutatavate saasteainete heite piirväärtused, saasteainete heite seirenõuded ja heite piirväärtuste järgimise kriteeriumid“ tehakse järgmised muudatused:

1) paragrahvi 2 punktis 2 asendatakse tekstiosa „õhusaasteloa või keskkonnakompleksloa“ sõnaga „keskkonnakaitseloa“;

2) paragrahvi 26 lõiget 2, § 26 lõike 3 sissejuhatavat lauseosa ja § 27 lõiget 2 täiendatakse pärast tekstiosa „nimetatud tundide arvu piires“ tekstiosaga „ja säilitatakse temperatuuri mõõtja või võrdustatud meetodiga saadud andmed, et tõendada töötundide arvu piires töötamist tõendavad andmed atmosfääriõhu kaitse seaduse § 102 lõikes 1 sätestatud tähtaja jooksul“;

3) paragrahvi 32 lõikes 6 asendatakse tekstiosa „lisas 1“ tekstiosaga „lisa 1 tabelis 2“;

4) paragrahvi 32 täiendatakse lõikega 11 järgmises sõnastuses:
„(11) Käesoleva määruse lisa 3 osa I punkti 3 alapunktides b ja c sätestatud esmakordne mõõtmine tuleb käesoleva paragrahvi lõike 10 punktis 2 nimetatud olemasolevale põletusseadmele teostada:
1) õhusaasteloa ja keskkonnakompleksloa muutmise korral enne 2028. aasta 1. jaanuari ühe aasta jooksul pärast loa muutmist ja alates 2028. aasta 1. jaanuarist muudetud loa puhul teostatakse esimesed mõõtmised nelja kuu jooksul seiretingimuste sätestamisest loas;
2) käitise tegevuse registreerimise korral õiguspärase registreeringu taotluse esitamisel hiljemalt 2027. aasta 1. detsembriks ühe aasta jooksul pärast taotluse esitamist ja alates 2027. aasta 1. detsembrist esitatud taotluse puhul teostatakse esimesed mõõtmised nelja kuu jooksul seiretingimuste sätestamisest registreeringul.“;

5) määruse lisa 3 kehtestatakse uues sõnastuses (lisatud).

§ 2. Keskkonnaministri 19. detsembri 2017. a määruse nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja tõendi andmekoosseis“ muutmine

Keskkonnaministri 19. detsembri 2017. a määruses nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja tõendi andmekoosseis“ tehakse järgmised muudatused:

1) määruse pealkiri muudetakse ja sõnastatakse järgmiselt:
[bookmark: _Hlk221018515]„Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja registreeringu andmekoosseis ning registreerimisest vabastatud seadmete loetelu“;

2) paragrahvi 1 täiendatakse punktiga 11 järgmises sõnastuses:
„11) tema põletusseadme soojussisendile vastav nimisoojusvõimsus on 1 MWth või suurem ning 5 MWth või väiksem;“;

3) paragrahvi 1 punkt 2 sõnastatakse järgmiselt:
„2) tema põletusseadme soojussisendile vastav nimisoojusvõimsus on 1 MWth või suurem ning väiksem kui 50 MWth ja põletusseade töötab kuni 500 töötundi aastas.“;

4) paragrahvi 2 lõike 2 punkt 4 sõnastatakse järgmiselt: 
„4) põletusseadmete ja kasutatava kütuse kohta ning välisõhku väljutatavate saasteainete heitkogused;“;

5) paragrahvi 2 lõiget 2 täiendatakse punktidega 6 ja 7 järgmises sõnastuses:
„6) hinnangust, kuidas tagatakse keskmise võimsusega põletusseadmetest välisõhku eralduvate saasteainete heite vastavus piirväärtustele;
[bookmark: _Hlk221608757]7) keskmise võimsusega põletusseadmete heite seireandmetest, mis sisaldavad seiratavate saasteainete andmeid kasutava kütuseliigi kohta heiteallikate ja tehnoloogiaseadmete kaupa ning seireperioodi atmosfääriõhu kaitse seaduse § 105 lõike 3 alusel kehtestatud määruse kohaselt.“;

6) paragrahvi 2 täiendatakse lõikega 3 järgmises sõnastuses:
[bookmark: _Hlk221608798]„(3) Registreeringu taotleja märgib, millist taotluses esitatavat teavet tuleb lugeda ärisaladuseks, ja põhjendab seda ebaausa konkurentsi takistamise ja ärisaladuse kaitse seaduse § 5 lõike 2 kohaselt.“;

7) paragrahvi 21 lõike 1 punktid 3 ja 5 tunnistatakse kehtetuks;

8) paragrahvi 21 lõike 1 punkt 7 sõnastatakse järgmiselt:
„7) käitise tegevuse lühikirjeldus.“;

9) paragrahvi 21 lõike 2 punktis 2 asendatakse tekstiosa „, millele registreeringut soovitakse“ tekstiosaga „e-äriregistri andmetel“;

10) paragrahvi 21 lõikes 3 asendatakse tekstiosa „tegevuse taotletav alustamisaeg“ tekstiosaga „registreeringu taotletav kehtima hakkamise aeg“;

11) paragrahvi 22 lõike 1 punktis 1 asendatakse tekstiosa „number kaardil või plaanil“ tekstiosaga „liik (uus või olemasolev)“;

12) paragrahvi 22 lõike 1 punkt 3 sõnastatakse järgmiselt:
„3) heiteallika L-EST97 koordinaadid (pindallika korral koordinaadipaar – alumine vasak ja ülemine parem nurk) X ja Y;“;
[bookmark: _Hlk204171181]
13) paragrahvi 22 lõike 2 punktis 1 asendatakse tekstiosa „, arv“ tekstiosaga „ja tüüp heiteallikate kaupa“;

14) paragrahvi 22 lõike 2 punktis 2 täiendatakse sulgudes olevat ühikut „%“ tekstiosaga „või muu ühik“;

15) paragrahvi 22 lõike 2 punkt 3 sõnastatakse järgmiselt:
„3) lisaselgitused püüdeseadme kasutamise kohta.“;

16) paragrahvist 23 jäetakse välja tekstiosa „, kui heiteallika heitkogused on ajalise variatsiooniga“;

17) paragrahv 24 sõnastatakse järgmiselt:
[bookmark: _Hlk202436172]„§ 24. Keskmise võimsusega põletusseadmed, kütus ja välisõhku väljutatud saasteainete heitkogused

Registreeringu taotluses esitatakse põletusseadmete, kütuse ja välisõhku väljutatavate saasteainete heitkoguste kohta järgmised andmed:
1) põletusseadmete nimetused heiteallikate kaupa, põletusseadmega seotud tegevuse SNAP kood (Keskkonnaagentuuri hallatava keskkonnaseisundist teabe kogumise klassifikaatori kohaselt), soojussisendile vastav nimisoojusvõimsus (MWth) iga põletusseadme kohta, põletusseadme käitamise alguskuupäev, kui see on teadmata, siis tõendusmaterjal selle kohta, et käitamist alustati enne 20. detsembrit 2018, seadme liik, eeldatav töötundide arv aastas ja keskmine koormus (%);
2) kasutatavad kütused ja nende osakaalud (%), kui kasutatakse mitut kütust korraga, heitkoguste leidmise arvutuskäik ja lisaselgitused, kui ei kasutata atmosfääriõhu kaitse seaduse § 107 lõikes 1 nimetatud riiklikke heidete määramise meetodeid, kasutatava kütuse kogus aastas (t, gaasilisel kütusel tuhat m3), alumine kütteväärtus (MJ/kg või gaasilise kütuse puhul MJ/Nm3), väävlisisaldus (%);
3) määruse § 1 punktis 2 nimetatud tegevuse korral esitatakse registreeringu andjale allkirjastatud kinnitus, et põletusseadet käitatakse maksimaalselt nimetatud tundide arvu piires;
[bookmark: _Hlk199687391][bookmark: _Hlk199687444]4) saasteaine prognoositav kontsentratsioon väljuvate gaaside mahuühiku kohta (mg/Nm3), kui kohaldub heite piirväärtus, ning vastav piirväärtus ja selle rakendamise algus ning lisainfo andmete kohta;
5) saasteaine nimetus ja CASi number;
6) välisõhku väljutatavate saasteainete aastased (mg, kg, t) ja maksimaalsed hetkelised heitkogused (µg/s, mg/s, g/s).“;

18) määrust täiendatakse §-ga 26 järgmises sõnastuses:
„§ 26. Keskmise võimsusega põletusseadmetest eralduvate saasteainete heite seire

Saasteainete heite seire kohta esitatakse andmed seiratava näitaja sealhulgas saasteaine mõõtmiste ajal kasutatava kütuse, põletusseadme soojussisendile vastava nimisoojusvõimsuse, seiratava heiteallika, seire esmase mõõtmise tähtaja ja seire sageduse kohta atmosfääriõhu kaitse seaduse § 105 lõike 3 alusel kehtestatud määruse kohaselt.“;

19) paragrahvi 3 pealkirjas ja tekstis asendatakse tekstiosa „registreeringu tõend“ sõnaga „registreering“ vastavas käändes;

20) paragrahvi 3 tekst loetakse lõikeks 1 ja paragrahvi täiendatakse lõigetega 2 ja 3 järgmises sõnastuses:
[bookmark: _Hlk221609544]„(2) Arvestades registreeringuga lubatava tegevuse ja tegevuskoha iseärasustega, määrab registreeringu andja registreeringu lõpliku andmekoosseisu.

(3) Registreering ja selle andmise otsus vormistatakse keskkonnaotsuste infosüsteemis haldusmenetluse seaduse § 55 lõike 4 kohaselt.“;

21) paragrahvi 31 pealkirjas ja tekstis asendatakse sõna „tõendile“ sõnaga „registreeringule“;

22) paragrahvi 31 tekst loetakse lõikeks 1 ja paragrahvi täiendatakse lõigetega 2–7 järgmises sõnastuses:
„(2) Paikse heiteallika käitaja tegevuse registreeringu taotlusel ja registreeringul esitatakse andmed tekkivate saasteainete heitkoguste kohta, sealhulgas saasteained ja saasteainete grupid, mis on loetletud atmosfääriõhu kaitse seaduse § 47 alusel kehtestatud määruses.

(3) Kui konkreetne mittemetaanne lenduv orgaaniline ühend (edaspidi LOÜ) ei kuulu eraldi ainena käesoleva paragrahvi lõikes 2 nimetatud määruse reguleerimisalasse, esitatakse selle heitkogused siiski summaarselt mittemetaansete lenduvate orgaaniliste ühendite (tähis NMVOC) heitkoguste all.

(4) Osakeste kajastamisel tuleb heitkoguste arvestamisel märkida kõik tehnoloogiaprotsessidest tekkivad fraktsioonid (peenosakesed, eriti peened osakesed ja osakesed summaarselt) atmosfääriõhu kaitse seaduse § 107 lõike 1 alusel kehtestatud või sama paragrahvi lõikes 3 nimetatud metoodika kohaselt ning erinevate protsesside puhul tuleb osakeste heitkogused esitada eraldi iga protsessi kohta.

(5) Saasteainete maksimaalsed hetkelised heitkogused esitatakse grammides sekundis täpsusega 0,001, raskmetallide, püsivate orgaaniliste saasteainete (edaspidi POS) ja polütsükliliste aromaatsete süsivesinike (edaspidi PAH) puhul milligrammides sekundis täpsusega 0,001, polüklooritud dibenso-p-dioksiinid ja dibensofuraanid (edaspidi PCDD/PCDF) puhul mikrogrammides sekundis täpsusega 0,001. Registreeringule ei kanta andmeid hetkelise heitkoguse kohta, kui see jääb alla täpsusastme.

(6) Saasteainete aastased heitkogused esitatakse tonnides täpsusega 0,001, raskmetallide, POSide ja PAHide puhul kilogrammides täpsusega 0,001 ning PCDD/PCDFide puhul milligrammides täpsusega 0,000001. Registreeringu andmise otsuses märgitakse saasteaine heitkogus, kui see on aastas vähemalt üks kilogramm ja PCDD/PCDFide puhul vähemalt üks milligramm.

(7) Käesolevas määruses kasutatakse saasteainete nimetusi heitkoguste arvestamisel järgmises tähenduses:
1) raskmetallid on järgmised metallid ja poolmetallid ning nende ühendid: plii (Pb), kaadmium (Cd), elavhõbe (Hg), arseen (As), kroom (Cr), vask (Cu), nikkel (Ni), seleen (Se), tsink (Zn), koobalt (Co), vanaadium (V), tallium (Tl), mangaan (Mn), molübdeen (Mo), tina (Sn), baarium (Ba), berüllium (Be), uraan (U);
2) POSid on Euroopa Parlamendi ja nõukogu määruse (EL) nr 2019/1021 püsivate orgaaniliste saasteainete kohta (ELT L 169, 25.6.2019, lk 45–77) lisas 3 nimetatud ained;
3) PAHid on benso(a)püreen, benso(a)antratseen, benso(b)fluoranteen, benso(j)fluoranteen, benso(k)fluoranteen, indeno(1,2,3-cd)püreen ning dibens(a,h)antratseen.“;

23) paragrahvi 5 lõige 1 tunnistatakse kehtetuks;

24) määruse lisa 2 kehtestatakse uues sõnastuses (lisatud).

§ 3. Keskkonnaministri 14. detsembri 2016. a määruse nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ muutmine

Keskkonnaministri 14. detsembri 2016. a määruses nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ tehakse järgmised muudatused:

1) paragrahvi 3 lõige 1 sõnastatakse järgmiselt:
„(1) Õhusaasteluba on nõutav, kui põletusseadme soojussisendile vastav nimisoojusvõimsus kütuse põletamisel on suurem kui 5 MWth ning väiksem kui 50  MWth.“;

2) paragrahvi 3 täiendatakse lõikega 11 järgmises sõnastuses:
„(11) Õhusaasteluba on nõutav, kui põletusseadme soojussisendile vastav nimisoojusvõimsus kütuse põletamisel on 1 MWth  või suurem ja põletusseadmest eralduv saasteaine ületab käesoleva määruse lisas nimetatud künniskoguseid ning tegemist on põletusseadmega:
1) mille gaasilisi põlemissaadusi kasutatakse otseseks kuumutamiseks, kuivatamiseks või esemete või materjalide muul viisil töötlemiseks või
2) mis on projekteeritud tööstusprotsessidest eralduva heitgaasi puhastamiseks põletamise teel ning mida ei kasutata iseseisva põletusseadmena.“;

3) paragrahvi 3 lõikes 2 asendatakse tekstiosa „alla 500 töötunni“ tekstiosaga „kuni 500 töötundi“;

4) paragrahvi 3 täiendatakse lõikega 21 järgmises sõnastuses:
„(21) Õhusaasteluba ei ole nõutav, kui käesoleva paragrahvi lõikes 11 sätestatud tingimused on täidetud, kuid põletusseade töötab kuni 500 töötundi aastas.“;

5) paragrahvi 3 lõige 3 sõnastatakse järgmiselt:
„(3) Käesoleva paragrahvi lõikes 2 nimetatud juhul tuleb põletusseade registreerida keskkonnaotsuste infosüsteemis atmosfääriõhu kaitse seaduse neljanda peatüki teise jao kohaselt.“;

6) paragrahvi 4 lõige 1 tunnistatakse kehtetuks;

7) paragrahvi 4 lõike 2 sissejuhatavat lauseosa täiendatakse pärast tekstiosa „kui käitise“ tekstiosaga „, mille  põletusseadme nimisoojusvõimsus on alla 1 MWth,“

§ 4. Keskkonnaministri 14. detsembri 2016. a määruse nr 68 „Keskkonnakaitseloa omaja välisõhu saastamisega seotud aastaaruande andmekoosseis ja esitamise kord“ muutmine

Keskkonnaministri 14. detsembri 2016. a määruses nr 68 „Keskkonnakaitseloa omaja välisõhu saastamisega seotud aastaaruande andmekoosseis ja esitamise kord“ tehakse järgmised muudatused:

1) määruse preambul sõnastatakse järgmiselt:
„Määrus kehtestatakse atmosfääriõhu kaitse seaduse § 127 lõike 2 alusel.“;

2) paragrahvi 2 lõikes 1 asendatakse tekstiosa „Õhusaasteloa või keskkonnakompleksloa“ sõnaga „Keskkonnakaitseloa“;

3) paragrahvi 2 lõige 11 tunnistatakse kehtetuks;

4) paragrahvi 71 tekst loetakse lõikeks 1 ja paragrahvi täiendatakse lõikega 2 järgmises sõnastuses:
„(2) Käesoleva määruse § 2 lõikes 1 sätestatud aruandekohustust rakendatakse paikse heiteallika käitaja registreeringu omaja suhtes alates 2027. aastast. Esmakordse aruande esitamise tähtaeg on 31. jaanuar 2028.“;

5) paragrahvi 71 lõige 1 tunnistatakse kehtetuks;

[bookmark: _Hlk202781733]6) määruse lisa kehtestatakse uues sõnastuses (lisatud).

§ 5. Keskkonnaministri 5. aprilli 2011. a määruse nr 22 „Keskkonnatasu deklaratsiooni vormid ja täitmise kord, tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg ning maavara kaevandamise mahu aruandele esitatavad nõuded, aruande vorm ja esitamise kord“ muutmine

[bookmark: _Hlk202510186]Keskkonnaministri 5. aprilli 2011. a määruses nr 22 „Keskkonnatasu deklaratsiooni vormid ja täitmise kord, tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg ning maavara kaevandamise mahu aruandele esitatavad nõuded, aruande vorm ja esitamise kord“ tehakse järgmised muudatused:

1) paragrahvi 2 lõiget 2 täiendatakse pärast sõna „kvartali“ tekstiosaga „või aasta“;

2) määruse lisa 3 kehtestatakse uues sõnastuses (lisatud).

§ 6. Määruse jõustumine

Käesolev määrus jõustub 1. juulil 2027. aastal.



Andres Sutt	
Energeetika- ja keskkonnaminister	Marten Kokk
	Kantsler


Määruse nr 44 lisa 3 „Saasteainete heite seire ja heite piirväärtuste järgimise kriteeriumid“
Määruse nr 60 lisa 2 „Paikse heiteallika käitaja registreeringu andmekoosseis“
Määruse nr 68 lisa    „Välisõhu saastamise aastaaruande andmekoosseis“
Määruse nr 22 lisa 3 „Välisõhu saastetasu deklaratsioon“

